[dc]પો[/dc]ર્ટુગલનો ક્રિસ્ટિયાનો રોનાલ્ડો, લાલિગા ચેમ્પિયન્સ લીગની રીયલ મેડ્રિડ ટીમ વતી ફૂટબોલ રમે છે. અત્યારે એની ગણના દુનિયાના સૌથી લોકપ્રિય ફૂટબોલ ખેલાડી તરીકે થાય છે. એને ફૂટબોલ રમતો જોવો એ આપણી આંખો માટે મિજબાની સમાન છે. રોનાલ્ડો ફૂટબોલને પોતાના અંગ પર એવી રીતે ફેરવે છે કે જાણે એ ફૂટબોલ ન હોય પણ એની પાળેલી એક ખિસકોલી હોય અને એના અંગ પર એના કહ્યા મુજબ સરકતી સરકતી સ્થિર થઈ જાય અને ફરી સરકવા માંડે અને એની આંગળીના ઈશારે નાચે.